Langalla pystyy ”maalaamaan kuvan” ja tuftatessa muu maailma katoaa.
Tuftattuja unelmia ja värien taikaa, Ryijypaja, Anna-Stina Kangas
Tuftattuja unelmia ja värien taikaa, Ryijypaja, Anna-Stina Kangas Näyttely esillä Kalevan Navetan 1. krs:n pajakäytävällä 5.1. - 28.3.2024 Vapaa pääsy talon aukioloaikoina ma-pe klo 11-19 la klo 11-15 "Olen valmistunut sisustustekstiilialan muotoilijaksi vuonna 2004. Suuntauduin opinnoissani kudottuihin tekstiileihin. Olen aina tykännyt kokeilla erilaisia materiaaleja ja tekniikoita. Opiskeluaikana pääsin kokeilemaan tuftauspyssyä ensimmäisen kerran ja noin 20 vuotta myöhemmin Aikuisten näppikoulussa meillä oli tekniikkana tuftaus. Se vei minut mukanaan. Tuftauksessa minua kiehtoo eniten se, että saan luotua langasta tuotteen! Tekniikka mahdollistaa monenlaisten töiden tekemisen ja siinä on paljo erilaisia työvaiheita ja ongelmanratkaisua. Valmis työ palkitsee ja opin aina uutta. Langalla pystyy ”maalaamaan kuvan” ja tuftatessa muu maailma katoaa. Välillä työn tekeminen on isojen linjojen tekoa, ja työ sujuu nopeasti. Viimeistely on pikkutarkkaa työtä, ja vie paljon aikaa." -Anna-Stina